Kinnitan

Larissa Razborštšikova

Mittetulundusühing Montessori Koolitusühing

juhatuse liige

01.06.2020.a

**ÕPPEKORRALDUSE ALUSED**

1. **Üldsätted**
   1. Mittetulundusühing MONTESSORI KOOLITUSÜHING (registrikood 80231423) (edaspidi pidaja) poolt asutatud koolitusasutuse nimi on MONTESSORI KOOL (edaspidi kool) lähtub oma tegevuses täiskasvanute koolituse seadusest, täienduskoolituse standardist, täiskasvanute täienduskoolituse kvaliteedi tagamise juhendmaterjalist täiskasvanute täienduskoolitusasutustele, juhendmaterjalist täienduskoolituse õppekava koostamiseks ja õppekorralduse alustest.
   2. Kool korraldab täiskasvanutele suunatud tööalast ja vabahariduslikku täiendkoolitust.
   3. Õppetöö toimub selleks otstarbeks sobilikes ja tervisekaitse nõuetele vastavates ruumides aadressil: Tööstuse 46, Tallinn.
   4. Õppetöö toimub koolitustena aastaringselt. Koolitused toimuvad tunniplaani alusel. Koolituse mahtu arvestatakse akadeemilistes tundides, kus üks akadeemiline tund on 45 minutit.
   5. Koolitused toimuvad valdavalt grupikoolitusena. Individuaalõppe puhul viiakse koolitus läbi õppija vajadustest lähtuva individuaalse tunniplaani alusel.
   6. Õppetöö toimub vene või inglise keeles.
   7. Asjaajamiskeel koolis on eesti keel.
   8. Õppetööd korraldatakse vastavalt koolituse ajakavale, mis avaldatakse eelnevalt kooli kodulehel: **www.montessori.ee**.
   9. Õppetöö toimub päevase või õhtuse grupi vormis.
   10. Õpingute alusdokument on õppekava, kus on määratletud vähemalt:
       1. õppekava nimetus;
       2. õppekavarühm;
       3. õppeesmärk;
       4. õpiväljundid;
       5. õppekava koostamise alus;
       6. sihtgrupp;
       7. õpingute alustamise tingimused, juhul kui need on eeltingimuseks õpiväljundite

saavutamisel;

* + 1. õppe kogumaht, sealhulgas auditoorse, praktilise ja iseseisva töö osakaal;
    2. õppe sisu;
    3. õppekeskkonna kirjeldus;
    4. õppemeetodid;
    5. õppematerjalide loend, juhul kui õppekava läbimiseks on ette nähtud õppematerjalid;
    6. nõuded õpingute lõpetamiseks ja väljastatavad dokumendid;
    7. koolituse läbiviimiseks vajaliku kvalifikatsiooni, õpi- või töökogemuse kirjeldus.
  1. Kool jätab endale õiguse teha tunniplaanis muudatusi.
  2. Õppekava ja muudatused õppekavas kinnitab pidaja.

1. **Isikuandmete kogumine ja töötlemine**
   1. Kool kogub õppijate kohta järgmisi andmeid: nimi, e-post, telefoni number ja isikukood. Isikukood on vajalik vastavalt tunnistuse või tõendi jaoks. Isikuandmeid töödeldakse isikuandmete kaitse seaduse § 6 alusel.
2. **Koolitusele registreerumine ja koolitusgrupi komplekteerimine**
   1. **Koolitusele registreerumine**
      1. Koolitusele tuleb eelnevalt registreeruda. Registreeruda saab e-posti teel (montessori.liit@gmail.com) või telefoni teel (+ 372 55910813). Interneti teel registreerunud isikud saavad registreerumise kinnituse e-posti aadressile. Vajadusel saab nii e-posti teel kui ka telefonitsi informatsiooni koolituse sisulise kui ka organisatoorse poole kohta.
      2. Õppijal on õigus saada täiendavat infot e-posti teel (montessori.liit@gmail.com) või telefoni teel (+ 372 55910813).
   2. **Koolitusgrupi komplekteerimine**
      1. Õppegrupp moodustatakse koolitusele registreerumise järjekorra alusel.
      2. Koolituse alustamiseks koostatakse koolitusel õppijate nimekiri. Nädal aega enne iga koolituse algust saadab kool registreerunud isikutele täpsema informatsiooni nii koolituse organisatoorse poole kohta, kus on kajastatud parkimiskord, toimumiskoha informatsioon, koolituse ajagraafik, kooli poolne leping, õppekava, vajadusel vajalikud õppematerjalid.
      3. Koolil on koolitusgrupi mittetäitumisel õigus koolitus ära jätta või koolitus edasi lükata koolitusgrupi täitumiseni. Koolitusele registreerunuid teavitatakse koolituse ära jäämisest või edasi lükkumisest esimesel võimalusel. Ärajäänud koolituse eest tasutud summa makstakse registreerunud isikule tagasi või kantakse soovi korral üle mõne teise koolituse osavõtutasuks.
3. **Koolituse alustamine ja koolitusel osalemine**
   1. Koolitusel õppimist saavad alustada õppijad, kes on kooli poolt õppegruppi arvatud ning kes on tasunud õppemaksu või saanud ettevõtte/asutuse poolt tasumist tõendava kinnituskirja.
   2. Õppetööst osavõttu kinnitab osaleja esimene tund oma allkirjaga registreerimislehel allkirjastades ühtlasi õppija ja kooli suhteid reguleeriva sellekohase lepingu.
4. **Koolituse lõpetamine ja väljaarvamise kord**
   1. Õppija võetakse kooli koolitusele isikliku sooviavalduse või firma koolitustellimuse alusel. Kooli vastuvõtmisel sõlmitakse kooli esindaja ja õppija/firma esindajaga koolitusleping, millele kantakse koolituse toimumise aeg, kestus, koht ja õppemaksu suurus ning selle maksmise tingimused.
   2. Õppija arvatakse koolist välja sooviavalduse põhjal, talle esitatud arve maksmata jätmisel või lepingutingimuste rikkumisel. Igat juhtumist vaatab kool läbi üksikjuhtumi põhiselt.
   3. Õppija on lõpetanud kooli valitud kursuse, kui tal on täitnud õppekava täies mahus. Õppekava täitmine tähendab õppekava õppeainete läbimist õppekavas ettenähtud viisil ja mahus.
   4. Kooli lõpetamist tõendab kooli poolt väljaantav tunnistus või tõend.
   5. Tunnistus on koolituse lõpetamist tõendav dokument, mis väljastatakse õppijale juhul, kui õppija on osalenud vähemalt 80% õppetundidest ja koolituse käigus hinnati õpiväljundite saavutatust ja õppija saavutas kõik õppekava lõpetamiseks nõutud õpiväljundid.
   6. Tõend koolituses osalemise või selle läbimise kohta väljastatakse õppijale juhul, kui õppija on osalenud vähem kui 80% õppetundidest ja koolituse käigus ei hinnatud õpiväljundite saavutatust või kui õppija ei saavutanud kõiki õppekava lõpetamiseks nõutud õpiväljundeid.
   7. Koolituse kohta tagasiside saamiseks täidavad koolituse lõpetajad kursuse lõpus ankeetküsimustiku, mille täitmine on anonüümne ja vabatahtlik.
5. **Õppemaksu kehtestamise, sellest vabastamise ja õppemaksu soodustuste ning õppetoetuste andmise alused ja kord**
   1. Õppemaksu suuruse kehtestab kooli pidaja vähemalt 30 päeva enne õppetöö algust.
   2. Õppekavas toodud koolituse õppemaksu piirid kehtestatakse igaks koolituseks eraldi. Koolituse jooksul õppemaksu ei tõsteta, sooduspakkumiste korras võib õppemaksu vähendada.
   3. Õppemaksuga seonduvate soodustuste tegemise otsustamisel võidakse arvesse võtta kursustele registreerunud isikute arvu, varasemalt käesoleva kooli poolt korraldatavate kursuste läbimist jms.
   4. Ühest asutusest mitme inimese osalemisel ühel koolitusel kehtib igale osalejale soodushind -10%.
   5. Varem kooli kursustel osalejale kehtib soodustus -5%.
   6. Soodustustest saab kasutada ainult ühte eelpoolmainitud korraga.
   7. Koolituse eest tasumine toimub arve alusel enne koolituse algust. Arve saadetakse e-posti teel. Õppemaks tuleb tasuda esitatud arve alusel enne koolituse algust või kooli poolt paika pandud maksegraafiku alusel vahetult nädal aega enne koolituse lõppu. Kui nädal aega enne koolituse lõpukuupäeva pole kogu summa tasutud, siis on koolil õigus osalejale tunnistust mitte väljastada.
   8. Koolituse eest on võimalus tasuda osamaksetena, mille kohta sõlmitakse maksjaga eraldi kokkulepe.
6. **Koolitusest loobumine**
   1. Kui koolitusele registreerunul ei ole võimalik koolitusest osa võtta, tuleb sellest teavitada viivitamatult kooli e-kirja teel (montessori.liit@gmail.com) või telefoni teel (+ 372 55910813).
   2. Koolitusest loobumise teatamisel kuni 7 päeva enne koolituse algust tagastatakse 100% õppetasust.
   3. Koolitusest loobumise teatamisel 2-6 päeva enne koolituse toimumist tagastatakse 75% õppetasust.
   4. Koolitusest loobumise teatamisel vähem kui 48 tundi enne koolituse toimumise algust, õppetasu ei tagastata.
7. **Koolituse katkestamine**
   1. Koolituse pooleli jätmisel ehk katkestamisel õppetasu ei tagastata. Juhul kui koolituse vältel tabab õppijat terviserike või ilmneb mõni muu mõjuv põhjus (näiteks komandeering, perekonnaga seotud asjaolud vms), miks ta ei saa jätkuvalt koolitusel osaleda, siis kooli kaalutletud otsuse tulemusena otsustab kool, kas õppija võib tulevikus kooli poolt korraldataval samasisulisel koolitusel osaleda.
8. **Õppija õigused ja kohustused**
   1. **Õppijal on õigus:**
      1. valida oma võimetele ja huvidele vastav koolitus.
      2. saada õppekavas ettenähtud koolitust vastavalt valitud kursusele, ette nähtud mahus, kohas ja ajal pärast õppemaksu tasumist.
      3. saada teavet koolituse õppekorralduse ja õppekava kohta.
      4. nõuda õppemaksu tagastamist kooli süül ära jäänud koolituse eest.
      5. lahkuda omal soovil enne õppeperioodi lõppu, kusjuures sel juhul õppemaksu ei tagastata.
      6. saada koolituse lõpus seda kinnitav kooli tunnistus või tõend.
   2. **Õppija on kohustatud:**
      1. tegutsema hädaolukorras (tulekahju, veeavarii, pommiähvardus jms) vastavalt eeskirjadele ja kooli töötajate korraldustele.
      2. hoidma heaperemehelikult tema kasutusse antud õppevahendeid ja koolituskeskuse vara.
      3. käituma vastavalt üldtunnustatud kõlblusnormidele.
      4. osalema õppetöös.
      5. täitma kooli ja õppija vahel sõlmitud lepingu tingimusi.
9. **Koolitajate kvalifikatsiooninõuded**
   1. Koolitajad peavad omama kõrgemat haridust või olema aktiivselt tegutsenud õpetatavas valdkonnas ning omama vastavasisulist kogemust, mida nad on võimelised tõestama, soovitavalt ka täiskasvanute koolitamise kogemus.
10. **Tulumaksutagastus tasutud koolituskuludelt**
    1. Tulumaksuseadus reguleerib tulumaksutagastust täiskasvanute täienduskoolitustel osalejate ja huvikoolis õppijate koolituskuludelt.
    2. Tulumaksuseaduse § 26 lg 1 kohaselt residendist füüsilisel isikul on õigus maksustamisperioodi tulust maha arvata tema poolt maksustamisperioodil tasutud enda ja oma alla 26 aasta vanuse alaneja sugulase, õe või venna koolituskulud või eelnimetatud koolituskulude puudumisel ühe alla 26 aasta vanuse Eesti alalise elaniku koolituskulud.
    3. Tulumaksuseaduse § 26 lg 12 kohaselt õppija täienduskoolituses osalemise kulu käsitatakse koolituskuluna juhul, kui koolituse läbiviijal on täienduskoolituse läbiviimiseks olemas tegevusluba või ta on selleks esitanud majandustegevusteate ning kui õppija osales eelnimetatud koolituse läbiviija täienduskoolituses, mille õppekava eesmärk on tasemeõppe õppekavas sisalduva või kutsestandardis kirjeldatud kutse-, ameti- või erialase kompetentsi saavutamine või keeleõpe. Koolituskuluna ei käsitata AM-kategooria, A-kategooria, A1-alamkategooria, A2-alamkategooria, B-kategooria ega B1-alamkategooria mootorsõiduki juhi koolitusel osalemise eest tasutud kulusid. Huvikoolis õppimise eest tasutud kulu käsitatakse koolituskuluna juhul, kui huvikoolis õppija on koolituskulu tasumise kalendriaasta 1. jaanuaril alla 18 aasta vanune.
    4. Huvikoolis õppimise eest tasutud kulu käsitatakse koolituskuluna üksnes juhul, kui huvikoolis õppija on koolituskulu tasumise kalendriaasta 1. jaanuaril alla 18-aastane. Seega vanemate isikute huvikoolis õppimise kulusid maksustamisperioodi maksustatavast tulust maha arvata ei saa.
    5. Kool  on esitanud majandustegevusteade täiskasvanute täienduskoolituste korraldamise kohta (nr 217967 esitatud 02.10.2020.a, mis on nähtav portaalis ehis.ee). Kool korraldab koolitusi „Lastehoid ja teenused noortele“ õppekavarühma alt.
11. **Vaidluste lahendamise kord**
    1. Kooli ja õppija/koolitaja vahel tekkinud eriarvamused ja vaidlused lahendavad pooled eelkõige läbirääkimiste teel. Kui tekkinud erimeelsusi ei õnnestu lahendada läbirääkimistega, lahendatakse vaidlus Harju maakohtus.